stanford-oval/wikipedia huggingface dataset:
חסן נסראללה
ביוגרפיה > ילדות ונעורים

נסראללה נולד ב-1960 בעיירה בורג' חמוד השוכנת מצפון-מזרח לביירות שבלבנון, למשפחה מתואלית שמקורה בכפר באזוריה שבדרום לבנון. אף שהמשפחה לא נחשבה דתית, חסן נסראללה, הבכור מבין תשעה ילדים, נעשה אובססיבי לאסלאם וכבר בגיל צעיר החל בקריאת ספרות פונדמנטליסטית. לאחר פרוץ מלחמת האזרחים בלבנון בשנת 1975 נאלצה משפחתו לשוב לבאזוריה, שם התוודע נסראללה לתנועת "אמל" השיעית של האימאם מוסא סאדר, ומהר מאוד הפך לפעיל בתנועה.
בזמן לימודיו בבית ספר ציבורי בעיר צור הוא ביקר לעיתים תכופות במסגד המרכזי בעיר ומשך את תשומת ליבו של מטיף ידוע בשם מוחמד אל-ע'ראווי. אל-ע'ראווי התרשם מתבונתו והתעניינותו בלימודי דת ועל כן המליץ עליו בפני האייתוללה מוחמד באקר א-סדר, אחד המטיפים המובילים בסמינרי השיעה שבנג'ף, עיראק. כעבור כשנה, לאחר שסיים את לימודיו התיכוניים עבר נסראללה לנג'ף כדי להתחיל את לימודיו. לאחר שהגיע לנג'ף נפגש עם באקר א-סאדר, וזה הפקידו תחת השגחת עבאס מוסאווי, תלמיד לבנוני מבקעת הלבנון שמאוחר יותר הפך למטיף ומזכ"ל "חזבאללה". נסראללה בן ה־16 יצר עמו קשר אישי חזק ביותר, ומרבית השקפת העולם שלו נגזרה ממשנתו של מוסאווי.
ביוגרפיה > צמיחת חזבאללה

בעוד מנהיג התנועה השיעית אמל, מוסא סאדר, הכיר בלגיטימיות שלטונה של לבנון ובצורך שלה ברפורמה, מוסאווי ומטיפים לבנונים רדיקליים אחרים בעיר נג'ף סירבו להכיר בלבנון בגבולותיה הנוכחיים. בשנת 1978 הוכרחו מאות מטיפים לבנונים וסטודנטים, כולל מוסאווי ונסראללה, לעזוב את עיראק. חזרתם ללבנון אירעה במקביל להיעלמותו המסתורית של האייתוללה סאדר במהלך ביקור בלוב, אירוע שהביא לצמיחת מנהיג חדש באמל – נביה ברי, ששימש כפרקליט התנועה קודם לכן. תחת הנהגתו של ברי, התנהלה תנועת אמל בהתאם לאינטרסים של סוריה, בכלל זה לחמה לצד הארגונים הפלסטיניים במלחמת האזרחים והעניקה לישראל חופש פעולה בדרום לבנון, עם פלישתה במלחמת לבנון הראשונה ב-1982. ההרעה במצבה של אמל וההקצנה הגוברת של השיעים ברחבי העולם בשל הצלחת המהפכה האסלאמית באיראן, סיפקה למגורשים מנג'ף את הרעיון להפיץ את האידאולוגיה המיליטנטית של האקטיביזם השיעי. נסראללה החל ללמוד וללמד במרכזים דתיים בבעלבכ.
לאחר כניסת ישראל ללבנון ביוני 1982 שלחה איראן מאות קציני משמרות המהפכה לבקאע שבמזרח לבנון, כדי לארגן תנועות מהפכה שמטרתן לבצע ג'יהאד נגד ישראל ולהקים רפובליקה אסלאמית בלבנון. כוחות אלה שכנעו את מוחמד חוסיין פדלאללה, איש דת שיעי ידוע בלבנון, לעמוד בראש ההתארגנות החדשה. במהלך כל שנות קיומו קיבל הארגון סיוע חומרי, ארגוני ודתי-אידאולוגי מאיראן.
תחת הנהגתו של מוסאווי עזב נסראללה את אמל יחד עם עשרות מחבריו לטובת הארגון החדש, שהיווה מטרייה לקבוצה המורכבת מקצינים מיליטנטים פרו־איראניים וחייליהם. מרבית ההתקפות נגד חיילי צה"ל בלבנון בין השנים 1982–1984 בוצעו על ידי ארגון בשם "הארגון המהפכני לצדק". בשנת 1985 הודיעה "חזבאללה" ("מפלגת האל") באופן רשמי על קיומה במכתב לעיתונות הלבנונית. הארגון קם במטרה מוצהרת להילחם נגד הנוכחות הישראלית בלבנון. לאחר גירוש אש"ף מלבנון ונסיגת ישראל בשנת 1985 ממרבית השטח הכבוש בלבנון, הפך חזבאללה לאויב הגדול ביותר של צה"ל וצד"ל שישבו ברצועת הביטחון בדרום המדינה. הארגון החל לשגר רקטות גראד 122 מ"מ (שכונו בטעות "קטיושות"), אל יישובי צפון ישראל. ממשלת לבנון, בהנחיה מדמשק, נמנעה מלפעול נגד הארגון.
ביוגרפיה > מנהיג צבאי ודתי

נסראללה צמח והפך למנהיג צבאי ודתי. בשנת 1987 הצליחו כוחות חזבאללה בפיקודו להרחיק כוחות של אמל ממספר אזורים בפרברי ביירות. לאחר שסוריה התערבה והכריחה את המיליציות להפסיק להילחם, טס נסראללה לאיראן והשלים את לימודיו התאולוגיים בעיר הקדושה קום. בשנת 1989 קטע שוב את לימודיו כשהתחדשה הלחימה בין חזבאללה לאמל, וחזר ללבנון, בה הנהיג את כוחות חזבאללה למהלכים מוצלחים נגד אמל. באביב 1990 הקים חזבאללה צבא סדיר שבראשו עמד נסראללה.
בתקופה זו הייתה מנהיגות חזבאללה חצויה. קבוצה אחת, שהונהגה על ידי מוסאווי, קיבלה על עצמה תוכנית פוליטית לגבי הקמת רפובליקה לבנונית שנייה, דבר שהיווה, הלכה למעשה, נטישה של מטרתו המוצהרת של חזבאללה – הקמת רפובליקה אסלאמית בלבנון תחת מנדט סורי. חלקה האחר של חזבאללה הונהג על ידי נסראללה ואיברהים אל-אמין, שהיה בקשר טוב יותר עם משמרות המהפכה האיראניים. למרות הדעות החלוקות, החלק הראשון של הנהגת חזבאללה הוא זה שנתמך על ידי נשיא איראן אכבר האשמי רפסנג'אני, ששאף להקרין תמונה עוצמתית של איראן, ולקשור קשר טוב יותר עם סוריה לאחר מות האייתוללה רוחאללה ח'ומייני ב-1989. בעקבות הצלחתו של רפסנג'אני בהחלשת הכוחות הקיצוניים בחזבאללה, חציו הראשון של הארגון נחל הצלחה בספטמבר 1989 בפגישת מנהיגי חזבאללה בטהראן. נסראללה נקרא לשוב לאיראן ללימודי דת כאחד מנציגי חזבאללה, ככל הנראה כיד לרככו.
באוקטובר 1990 פלשו כוחות סוריים למזרח ביירות ומחקו את שאריות הרפובליקה הראשונה של לבנון. כתוצאה מהתחזקות השלטון הסורי בלבנון, פורקו מנשקן כל המיליציות הפועלות בלבנון, למעט חזבאללה. חזבאללה אף הרחיב את נוכחותו בדרום לבנון, תחת התנאי שכל החלטה חשובה בנוגע למלחמה בישראל תתואם עם דמשק. בשנה שלאחר מכן הסכימה טהראן להחליף את המזכ"ל הראשון של חזבאללה, סובחי אל-טופיילי, בשייח' מוסאווי, לבקשת שלטון אסד בדמשק. מוסאווי קיבל את אישור האיראנים להחזרת נסראללה, והלה החל בהפצת משנתו הפוליטית.
ביוגרפיה > מזכ"ל חזבאללה

בפברואר 1992 נהרג מוסאווי בסיכול ממוקד על ידי ישראל במבצע שעת לילה. השייח' נסראללה החליפו בראשות ארגון חזבאללה. מאותה שנה החל הארגון להרחיב את פעולתו גם למוקדי עשייה אחרים, וביניהם התחומים החברתיים, הכלכליים והפוליטיים. ב־1992 השתתף חזבאללה לראשונה בבחירות לפרלמנט הלבנוני וזכה ב-8 מושבים. ארבע שנים מאוחר יותר הוא זכה ב-9 מושבים.
נסיגת ישראל מלבנון בשנת 2000 העניקה יוקרה רבה לארגון ולנסראללה העומד בראשו. בחלקים נרחבים מן העולם הערבי והמוסלמי נזקפה נסיגת ישראל לזכות עמידתו האיתנה והנחושה של נסראללה, שהצליח להביא לסיום הכיבוש הישראלי ולהוכיח עצמו כיריב שווה ערך לישראל. לאחר הנסיגה פרס נסראללה את כוחות חזבאללה בדרום לבנון, ביסס קו מוצבים ומנהרות תת-קרקעיות לאורך גבול ישראל, והקים בסיוע איראני וסורי מערך ארטילריה רקטית המאיים על צפון מדינת ישראל. הוא לא היסס ליזום התגרויות מכוונות ומתריסות נגד ישראל בקו הגבול, כשאת פעולותיו הוא מלווה בנאומים נלהבים וסוחפים, הלועגים לישראל ולמנהיגיה (אחד הנודעים שבהם הוא "נאום קורי העכביש"). מייחסים לו השפעה והשראה רבה לפעילותם של ארגונים אסלאמיים הפועלים נגד ישראל בזירה הפלסטינית. לשיטתו של נסראללה, למרות עוצמתה הצבאית של ישראל, החברה הישראלית היא חברת שפע מפונקת שעייפה ממלחמות, ולכן כוח העמידה של אזרחיה הוא חלש.
המוניטין של נסראללה בלבנון התחזק בעקבות השלמת עסקת חילופי השבויים עם ישראל ב-2004. בעסקה זו שוחררו אלפי אסירים לבנונים ופלסטינים תמורת האזרח אלחנן טננבוים וגופות שלושת חיילי צה"ל שנחטפו בהר דב, והיא תוארה כניצחון לנסראללה, שהצליח לשחרר אסירים רבים תמורת מחיר נמוך. הצלחה זו העניקה השראה לניסיונות נוספים, בזירה הלבנונית והפלסטינית, לחטוף חיילי צה"ל כקלפי מיקוח.[דרוש מקור]
ניסיונו של נסראללה לקצור הישג נוסף מסוג זה עם חטיפת שני חיילי צה"ל בגבול הצפון ביולי 2006 הצית התלקחות כוללת, והביא את ישראל לצאת למלחמת לבנון השנייה, שמטרתה השלטת סדר חדש בלבנון, החלשת כוחו של חזבאללה וסילוקו מדרום לבנון. נסראללה איים להפעיל את מערך הרקטות שלו נגד אוכלוסייה אזרחית בישראל ואף מימש את איומו. בהמשך המלחמה ירד נסראללה למחתרת עם צמרת חזבאללה והמשיך לנהל משם את המתקפה הרקטית כנגד ישראל, בעוד צה"ל תוקף את תשתית חזבאללה בלבנון. ממקום מסתורו הצליח נסראללה, חרף מתקפה מסיבית על תשתיותיו, לשלוט על פעולות הארגון באמצעות מערך הפיקוד והשליטה של הארגון ולהעביר לפעיליו הנחיות לשיגור רקטות, ללחימה ולהפסקת אש. כמו כן הצליח לשגר ראיונות ונאומים לאמצעי התקשורת באמצעות קלטות וידאו, בהן הוא טען להבסת האויב הציוני ולניצחון.
לנסראללה יצאו מוניטין של אדם כריזמטי מאוד, מנהיג קשוח, ונואם מוכשר. למרות מינויו לתפקיד המזכ"ל בגיל צעיר, הוא הצטייר כבעל כוח פוליטי רב, והתאפיין בהיותו ריכוזי מאוד. הוא ייחס חשיבות רבה לקשרים טובים עם פטרוניו בטהראן ובדמשק, ונהנה ממנהיגות בלתי מעורערת בתוך הארגון. בשנים האחרונות, האינתיפאדה השנייה והפלישה האמריקנית לעיראק החדירו בו מוטיבציה למנהיגות רחבה יותר, מעבר לזירה המקומית בלבנון.
מאז מלחמת לבנון השנייה ועד מותו בשנת 2024 הוא מיעט בהופעות פומביות ביודעו שהוא יעד מספר אחת של ישראל, והחל מ-2012, גם של ארגוני הג'יהאד שנלחמים בסוריה נגד משטרו של בשאר אל-אסד, איתו הוא משתף פעולה. בין הארגונים הללו נמנים ג'בהת א-נוסרה (בהמשך היאת תחריר א-שאם) והמדינה האסלאמית. בין פעולותיהם נמנים פיגועי התאבדות במרכז בירות ובדאחיה, ואף בשגרירות האיראנית, שהרגו מאות אנשים, כולל מספר בכירים בארגון, אך נסראללה ניצל מכל ניסיונות ההתנקשות עד למלחמת חרבות ברזל.
ביוגרפיה > מזכ"ל חזבאללה > אידאולוגיה

בשיעור שהעביר נסראללה בשנות ה-80 הוא התבטא כי חזבאללה שופכים את דמם עבור המנהיג העליון של איראן, והם כפופים לו באופן מלא. עוד אמר כי המנהיג העליון צריך למנות את המנהיגים בכל מקום בו חיים מוסלמים, ולהיות בפועל השליט של כל העולם המוסלמי.
בנאום באוקטובר 2002 אמר נסראללה כי התקבצות היהודים בארץ ישראל היא סימן נבואי איסלאמי, ונועד לכך שיתרחש "קרב מכריע" מבלי שיהיה צורך להגיע לקצוות העולם.
מותו

ב-27 בספטמבר 2024 במבצע "סדר חדש", כחלק מהלחימה בחזית הצפונית במלחמת חרבות ברזל, תקף צה"ל את מפקדת חזבאללה ברובע דאחייה בביירות בהפצצה אווירית ייעודית, בה נהרגו נסראללה ובכירי חזבאללה נוספים.
הלוויה

ב-23 בפברואר 2025 התקיימה הלוויה משותפת של חסן נסראללה והאשם ספי א-דין עם טקס באצטדיון העירוני של בירות. בהלוויה השתתפו עשרות אלפי אנשים עם דגלי חיזבאללה, חלקם הוציא דברי גנאי כנגד ישראל. מטוסי חיל האוויר הישראלי חגו מעל ביירות במקביל לטקס.
חיים אישיים

נסראללה היה נשוי לפאטמה יאסין. בנם הבכור האדי, שהיה לוחם בחזבאללה, נהרג ב-12 בספטמבר 1997 במבצע נוף פראי שנערך ברצועת הביטחון, וגופתו הוחלפה ביוני 1998 תמורת גופתו של לוחם השייטת איתמר איליה, שנפל באסון השייטת. יש להם ארבעה ילדים נוספים: מוחמד ג'וואד, זיינב, מוחמד עלי ומוחמד מהדי.
נסראללה התגורר עם אשתו ושלושה מילדיו, תחת משמר כבד, ברובע הדאחייה השיעי של דרום ביירות, הנשלט בידי חזבאללה. ב-14 ביולי 2006 נהרס ביתם בהתקפת חיל האוויר הישראלי במסגרת מלחמת לבנון השנייה, אך בני המשפחה לא היו בו באותה עת.
ראו גם

סיכולים ממוקדים במלחמת חרבות ברזל
טבעת האש האיראנית
הערות שוליים

↑  וראו:  נסראללה בן 60: מנהיג חיזבאללה ייצא לחגוג?, סרטון בערוץ "כאן חדשות – תאגיד השידור הישראלי", באתר יוטיוב (אורך: 02:41), שלפי דברי אביו נולד ב-28 בנובמבר 1959
↑  חיים איסרוביץ, חיזבאללה חושף: כך חטפנו את רגב וגולדווסר, באתר nrg‏, 12 ביולי 2007
↑  ליאור בן ארי, "הם טבחו בנו, אנסו וקברו בחיים": הסורים שמאושרים מהמכות לחיזבאללה, באתר ynet, 23 בספטמבר 2024
↑  שלומי אלדר, רלוונט, גם בעולם הערבי חוגגים את מותו של נסראללה, באתר ynet, 28 בספטמבר 2024
↑  שחר קליימן, ברקע דיווחים על ניסיון החיסול של נסראללה: חגיגות במעוזי המורדים בסוריה, באתר ישראל היום, 28 בספטמבר 2024
↑  Russia says Hezbollah, Hamas not terror groups, The Times of Israel, ‏16 November 2015
↑  יואב זיתון, אלישע בן קימון, לירן תמרי, יאיר קראוס והדר עדי, רקטות נורו מדרום לבנון, צה"ל תקף בתגובה את אוהל חיזבאללה | תיעוד, באתר ynet, 8 באוקטובר 2023
↑   עמוס הראל, ההימור של נסראללה על חייו נכשל, וארגונו נערך לפיגועי נקמה בחו"ל, באתר הארץ, 28 בספטמבר 2024
↑   אויבים עונה 3 | פרק 2 – חסן נסראללה, סרטון בערוץ "כאן 11 – תאגיד השידור הישראלי", באתר יוטיוב (אורך: 55:38)
1 2  אבי יששכרוף, רעידת אדמה עצומה באזור שקשה לדעת מה יהיו תוצאותיה, באתר ynet, 28 בספטמבר 2024
↑  Archival – Hassan Nasrallah in the Late 1980s: Lebanon Should Become Part of the Greater Islamic Republic Ruled by Leader of Iran, Who Should Appoint all Islamic Rulers, Middle East Media Research Institute, ‏13 October 2010
↑  Did Netanyahu Attribute a Fabricated Anti-Semitic Quote to Hezbollah's Leader in Congress? No., Tablet Magazine, ‏2015-03-09 (באנגלית)
↑   צה"ל חיסל את מנהיג חיזבאללה – חסן נסראללה, באתר צה"ל, 28 בספטמבר 2024
↑   קולות הקשר ותיעוד מהמראות ה-F15i, באתר צה"ל, 28 בספטמבר 2024
↑  יואב זיתון, ליאור בן ארי, איתמר אייכנר, יותר מ-80 פצצות לבונקר, במשקל טונה כל אחת: חיזבאללה אישר – נסראללה חוסל, באתר ynet, 28 בספטמבר 2024
↑  ליאור בן ארי, מאות אלפים קראו "מוות לישראל!" בהלוויית נסראללה - כשמטוסי חיל האוויר חגו מעליהם, באתר ynet, 23 בפברואר 2025
↑  רביב שכטר, לבנון של צ'יקו תמיר, באתר ישראל היום, 15 במרץ 2012
↑  Ari, Lior Ben (2024-06-03). "What we know about the Nasrallahs". Ynetnews (באנגלית). נבדק ב-2025-02-20.
| --- | --- |
בקרת זהויות :  NLI: 987007291627605171  PLWABN: 9810660180105606  BIBSYS: 9004864  BnF: cb15801998h (data)  GND: 133746194  ISNI: 0000 0001 2137 7948  LCCN: no2007033197  NKC: xx0053039  NTA: 314447989  SUDOC: 119990539  VIAF: 67664627   WorldCat (עם VIAF): 67664627 
נסראללה, 2005
המונים בהלוויותו של חסן נסראללה, 23 בפברואר 2025
נזלה

| --- | --- |
 טריטוריה:  הרשות הפלסטינית הרשות הפלסטינית
 נפה:  צפון עזה
 שפה רשמית:  ערבית
 שמות קודמים:  אסליאה
 דת:  מוסלמים
 קואורדינטות:  31°31′58″N 34°28′56″E﻿ / ﻿31.53277778°N 34.48222222°E﻿ / 31.53277778; 34.48222222 
 אזור זמן:  UTC +2
  מפת מיקום  מפה מפורטת   (למפת מערב הנגב מוגדלת) נזלה(למפת מערב הנגב רגילה) נזלה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נזלה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נזלה  he tabBackground:;tabBorder:#aaa;defaultTab:0;
 
נזלה (בערבית: نزلة, מאויתת גם אל-נזלה, נאזלה, אנאזלה או אנ-נוזלה באנגלית:l-Nazlah, Nazle, Annazla or en-Nuzleh) הוא כפר פלסטיני בצפון רצועת עזה. נזלה הייתה בעבר עיירה, אך אוחדה עם העיר הסמוכה ג'באליה. נזלה ממוקם כמה קילומטרים צפונית לעיר עזה.
היסטוריה

נזלה זוהתה כאתר קדום בו הייתה בעבר ממוקמת עיירה בשם אסליאה (ביוונית: Ασαλέα) מתקופת האימפריה הביזנטית. אסליאה באותה תקופה הייתה חלק מהעיר עזה. דמות נוצרית חשובה בעזה של תקופת האימפריה הביזנטית היה אלאפיון מאסליאה שהיה ידוע כאדוק והיה אחד המיסיונרים הראשונים שסייעו בהפצת הנצרות באזור זה. במפת מידבא של המאה ה-6, אסליאה מסומנת על ידי שלושה מגדלים, שער וקטע של חומה.
היסטוריה > בתקופה העותמאנית

בשנת 1863, החוקר הצרפתי ויקטור גרן תיעד שבמקום מתגוררים כ-150 תושבים.
ברשימה המפרטת תושבי כפרים שונים המתוארכת לשנת 1870 בערך בתקופה נמצא כי בתקופת האימפריה העות'מאנית היו במקום כ-114 בתים ואוכלוסייה של 414 נפשות, אם כי ספירת האוכלוסייה כללה גברים בלבד.
במפקד 1922 של פלסטין שנערך על ידי רשויות המנדט הבריטיות, נזלה הייתה אוכלוסייה של 694, כולם מוסלמים, גדלה במפקד 1931 ל-944, עדיין כל המוסלמים, ב-226 בתים.
בסקר הכפרים (1945) הסטטיסטי מנתה נזלה 1,330 תושבים, כולם מוסלמים. שטחה המתועד היה 4,510 דונם על פי סקר קרקעות ואוכלוסייה רשמי. חלוקת השטחים החקלאיים הייתה 36 דונם להדרים ובננות, 547 דונמים למטעים וקרקע להשקיה, 1,141 לדגנים ורק 24 דונם היו קרקע בנויה.
היסטוריה > אחרי שנת 1948

בתקופת השלטון המצרי לאחר מלחמת העצמאות, הייתה נזלה אחד משישה יישובים שהקימו מועצת כפר לניהול ענייניה. לאחר מלחמת ששת הימים ב-1967 במהלך שנות ה-70 ושנות ה-80, ישראל פיתחה פרויקטי בנייה בנזלה, והציעה למשפחות פליטים פלסטיניות תעריפים מסובסדים להתיישב בה מחדש.
ב-2 בספטמבר 1971⁩ דווח במעריב כי במהלך הלילה נעצרו בנזלה 17 מחבלים, רובם מבוקשים. במהלך לכידת המבוקשים נערכו במקום סריקות ונתגלה בונקר בתוך הכפר ובו תחמושת וציוד מסוגים שונים.
הערות שוליים

↑  C. R. (Claude Reignier) Conder, Palestine Exploration Fund, Horatio Herbert Kitchener Kitchener, Edward Henry Palmer, The survey of Western Palestine : Arabic and English name lists collected during the survey, London : Committee of the Palestine Exploration Fund, 1881
↑  Sara M. Roy, The Gaza Strip: The Political Economy of De-development, Institute for Palestine Studies, 1995, ISBN 978-0-88728-260-7. (באנגלית)
↑  Brouria Bitton Ashkelony, Arieh Kofsky, Christian Gaza In Late Antiquity, BRILL, 2004-01-01, ISBN 978-90-04-13868-1. (באנגלית)
↑  Joseph Bingham, Origines ecclesiasticæ : or, The antiquities of the Christian church, and other works, of the Rev. Joseph Bingham ; with a set of maps of ecclesiastical geography, to which are now added, several sermons, and other matter, never before published, London : Printed for William Straker, 1834
↑  114. Asalea - (al-Nazlah). Franciscan Cyberspot quoting Michael Avi-Yonah, The Madaba Mosaic Map (1954).
↑  Honoré Victor Guérin, Description géographique, historique et archéologique de la Palestine, accompagnée de cartes détaillées, Paris, L'Imprimerie Imp., 1868
↑  Deutscher Verein zur Erforschung Palästinas, Zeitschrift des Deutschen Palästina-Vereins, Leipzig, O. Harrassowitz [etc.], 1878
↑  Deutscher Verein zur Erforschung Palästinas, Deutsches Evangelisches Institut für Altertumswissenschaft des Heiligen Landes, Zeitschrift des Deutschen Palästina-Vereins, Leipzig : K. Baedeker, 1878
↑  Barron, 1923, Table V, Sub-district of Gaza, p. 8
↑  Mills, 1932, p. 5
↑  Nazla, www.jmcc.org
↑  palestineremembered.
↑  Usamah Salim Shahwan, Public Administration in Palestine: Past and Present, University Press of America, 2003, ISBN 978-0-7618-2688-0. (באנגלית)
↑  United Nations. Yearbook of the United Nations 1987. (1992). p. 340.
↑  ⁨17 מחבלים נעצרו בכפר נזלה ברצועה ⁩ | ⁨מעריב⁩ | 2 ספטמבר 1971 | אוסף העיתונות | הספרייה הלאומית, באתר www.nli.org.il
| --- | --- |
בקרת זהויות :  NLI: 987012340967005171  VIAF: 5992168596732730450009   WorldCat (עם VIAF): 5992168596732730450009
מזל קשת

ערך זה עוסק במזל קשת. אם התכוונתם לקבוצת הכוכבים קשת, ראו .
סמל מזל קשת
קשת
בול ישראלי המוקדש למזל קשת
שלט רחוב מזל קשת בירושלים
מזל קֶשֶׁת או קַשָּׁת הוא אחד משנים עשר המזלות שבגלגל המזלות. באסטרולוגיה המערבית, "בן מזל קשת" הוא מי שנולד בין 22 בנובמבר לבין 21 בדצמבר (לערך). במסורת היהודית מתייחס מזל קשת אל חודש כסלו. בלוח השנה במגילות קומראן משויך מזל קשת לחודש חשוון. מושג זה מתייחס לרעיון שבתקופה הנתונה מיקום השמש באזור השמיים המוקצה למזל קשת האסטרולוגי. כיום, אין חפיפה בין קונסטלציית הקשת לבין אזור השמיים של מזל קשת בגלל נקיפת ציר כדור הארץ.
קשת היו מלכי המזלות אשר לקחו את היסוד החזק מכל יסוד האש, את שלושת היסודות האחרים הם חילקו רנדומלית בין שאר המזלות.
השם 'קשת' ניתן למזל ולקבוצת הכוכבים, כיוון שזו נראית מכדור הארץ כשרטוט של אדם האוחז בקשת.
מזל קשת במיתולוגיה היוונית

היוונים ראו בקבוצת כוכבים זו קַשָּׁת אשר אוחז בקשתו ויותר מאוחר הפך לקנטאורוס, דמות בעלת גוף חיה וראש אדם. דווקא הסאטירים - מלוויו של דיוניסוס, אל היין, זוהו עם הקבוצה. אחד מהם, האהוד במיוחד בקרב המוזות, היה קרוטוס. שירתו הנפלאה היא שעמדה לזכותו. כמו כן היה פרש מצוין וצייד מעולה. כמחווה למוזות, העלה אבי האלים זאוס את קרוטוס לשמיים, והוסיף לו סוס וקשת לצייד.
מזל קשת באסטרולוגיה > שיוך אסטרולוגי

מזל קשת הוא אחד משלושת מזלות יסוד האש, יחד עם מזל טלה ומזל אריה. הוא משתייך לקבוצת המזלות המשתנים, יחד עם מזל תאומים, מזל בתולה ומזל דגים. הכוכב השליט של מזל קשת הוא צדק.
ראו גם

ארבעת היסודות
הערות שוליים

↑  יעקב עציון, אין מזל קַשָּת לישראל, באתר האקדמיה ללשון העברית.
↑  ספר יצירה פרק ה' משנה ט"ו
| --- | --- |
בקרת זהויות :  NLI: 987007549044205171  NKC: ph118109
עליזה חנוביץ'

| --- | --- |
אין תמונה חופשית
 לידה:  16 ביוני 1990 (בת 34) ניו יורק, ארצות הברית
 תאריך עלייה:  2011
 מדינה:  ישראל 
 תקופת הפעילות:  מ-2015
 מקום לימודים:  בית הספר סם שפיגל לקולנוע ולטלוויזיה 
 יצירות בולטות:  חאנשי
 פרופיל ב-IMDb
 
עליזה חנוביץ' (באנגלית: Aleeza Chanowitz; נולדה ב-16 ביוני 1990) היא יוצרת, במאית ושחקנית טלוויזיה ישראלית, ילידת ארצות הברית.
ביוגרפיה

חנוביץ' נולדה וגדלה בברוקלין, ניו יורק, לאב שהוא חסיד חב"ד ולאם אורתודוקסית מודרנית.
הוריה התגרשו כשהייתה בת ארבע, היא למדה בבית ספר אורתודוקסי מודרני שבו למדו בנים ובנות יחד, ואחרי התיכון הצטרפה לחבריה שיצאו לישראל. היא למדה שנה באוניברסיטת בר-אילן ולאחר מכן חזרה לניו יורק, שם למדה לימודי יהדות בברוקלין קולג' ניו יורק ב-2011 ומיד לאחר מכן עלתה לארץ ישראל. בישראל למדה מ-2012 עד 2017 לימודי קולנוע בבית הספר סם שפיגל לקולנוע ולטלוויזיה.
ב-2015 כתבה, ביימה ושיחקה בסרט סטודנטים בשם "מושקי", סרט עלילתי קצר. הסרט השתתף בפסטיבלים JFF, TJFF, KUKI, Filmfest Munich, Berlinale 2016 – Generation 14 plus וזכה בפרסים: Sir Jack Lyons Charitable Trust. וכן הוצג בפסטיבל ברלין.
ב-2016 שיחקה בסרטו של ערן קולירין מעבר להרים ולגבעות בתפקיד זמרת.
ב־2017 יצרה, ביימה ושיחקה בסרט הסיום שלה: שאבעס כלה, סרט עלילתי קצר. הסרט השתתף בפסטיבלים BAFICI, JFF, JJFF, ובפסטיבלים יהודיים בינלאומיים נוספים, וזכה במספר פרסים: ציון לשבח במסגרת תחרות ון-ליר לקולנוע ישראלי קצר JFF 2018, ציון לשבח במסגרת תחרות החוויה היהודית JFF 2018, סרט הסטודנטים הטוב ביותר NYC Shorts Film Festival, סרט הסטודנטים הטוב ביותר ALPINALE Short Film Festival, סרט בינלאומי הטוב ביותר Festival Chalon tout Court, סרט הקצר הטוב ביותר Festival du Cinema Israelien de Paris. בנוסף השתתף בפסטיבל ירושלים.
ב-2021 שיחקה בתפקיד שרה בסדרה מלכות של HOT ובתפקיד אליסה, טירונית ועולה חדשה מקנדה בסדרה המפקדת ששודרה בכאן 11.
ב-2022 ביימה, כתבה ושיחקה בתפקיד הראשי בסדרה "חאנשי", דרמה קומית ישראלית-אמריקאית של HOT. בסדרה חנוביץ' מגלמת את דמותה של חאנשי, צעירה ממשפחה דתית-אורתודוקסית בברוקלין, שרגע לפני חתונתה, מחליטה להפתעת כולם ובהתנגדות משפחתה, לנטוש הכל ולעשות עלייה. ב-2023 זכתה חנוביץ' בפרס התסריט בסדרת קומדיה בטקס פרסי הטלוויזיה מטעם האקדמיה הישראלית לקולנוע וטלוויזיה.
ב-2024 פורסם כי חנוביץ' תשחק בסדרה "לב של רוצח" דרמה רפואית של HOT. בסדרה היא תשחק בתפקיד בלשית לצד ניב סולטן, יוסי מרשק ומור דימרי.
חיים אישיים

חנוביץ נשואה לעדי וישניא ולהם בת.
הערות שוליים

1 2 3  עליזה חנוביץ׳ | קנלר ייצוג אמנים
↑   נירית אנדרמן, עליזה חנוביץ' יצרה את הסדרה הפרובוקטיבית של השנה. הראיון איתה מפתיע לא פחות, באתר הארץ, 7 בדצמבר 2022
1 2   נירית אנדרמן, "תודה להורי בברוקלין, שאני מקווה שלעולם לא יראו את הסרט הזה", באתר הארץ, 15 בפברואר 2016
↑  מעבר להרים ולגבעות, באתר www.ishim.co.il
↑  שאבעס כלה, באתר Jerusalem Film Festival
↑  פסטיבל ירושלים 2018: הזוכים והזוכות, ״אשה עובדת״, ״אין בתולות בקריות״, ״אליפלט״, ״פרה אדומה״, ״פרא״, באתר סריטה, ‏2018-08-03 (באנגלית)
↑  רועי אבן, ‏אתמול "חאנשי" הייתה אנונימית. מחר היא כבר תהיה כוכבת, באתר ‏מאקו‏, 6 בדצמבר 2022
↑  רותה קופפר, זוהי חאנשי: חרדית מביכה, פרועה ומעצבנת - והדמות הכי לוהטת על המסך, באתר כלכליסט, 7 בדצמבר 2022
↑  Two new ultra-Orthodox Israeli TV series begin production, The Jerusalem Post | JPost.com (באנגלית אמריקאית)
↑  מאיה גדש, ‏"לא צריך לסבול כדי לעשות אמנות": יוצרת 'חאנשי' בראיון אחרי הזכייה בפרס האקדמיה, באתר מעריב אונליין, 21 במאי 2024
↑  גיל משעלי, ‏אחרי החרם בחו"ל: התפקיד הגדול הבא של כוכבת "חאנשי", באתר ‏מאקו‏, 30 ביולי 2024
↑   ערב עם שי שטרן עונה 3 | תוכנית 1 - 13.1.23, סרטון בערוץ "כאן 11 - תאגיד השידור הישראלי", באתר יוטיוב (אורך: 56:58)
לורינדה צ'רי

| --- | --- |
אין תמונה חופשית
 לידה:  18 בנובמבר 1944 
 פטירה:  פברואר 2022 (בגיל 77) 
 מקום לימודים:  אוניברסיטת דלאוור (1966)  המכון הטכנולוגי של סטיבנס (1969) 
 מוסדות:  מעבדות נוקיה בל (1969–1994) 
 פרסים והוקרה:  NCWIT Pioneer in Tech Award (2017)  William G. Giltzow Award (1988) 
 
לורינדה צ'רי (אנגלית: Lorinda Cherry; ‏18 בנובמבר 1944 - 11 בפברואר 2022) הייתה מדענית מחשב ומתכנתת אמריקאית. צ'רי עבדה במעבדות בל החל משנות השישים. צ'רי פיתחה כלים לחישובים מתמטיים מדויקים ושפה לכתיבת נוסחאות מתמטיות במחשב (שהיוותה השראה ל-TeX). בנוסף פיתחה כלים לעבודה עם טקסט, כולל את אחד מבודקי האיות הראשונים.
תחילת חייה והשכלה

צ'רי נולדה לג'ון ואוולין לנדגרף. היא גדלה בורונה (אנ'), ניו ג'רזי.
ב-1966 צ'רי השלימה תואר ראשון במתמטיקה מאוניברסיטת דלאוור. ב-1969 צ'רי השלימה תואר שני במדעי המחשב ממכון סטיבנס לטכנולוגיה.
קריירה

ב-1966 צ'רי החלה לעבוד כאסיסטנטית טכנית במעבדות בל.
ב-1971 צ'רי הצטרפה ל-Computing Science Research Center (מרכז המחקר במדעי המחשב) של מעבדות בל, וב-1976 קודמה למשרת המחקר הבכירה "חברת צוות הטכני" (Member of the Technical Staff). עבודתה התמקדה בגרפיקה, ניתוח טקסט, מעבדי תמלילים ועיצוב שפות תכנות.
צ'רי הייתה חברה ב-Unix Lab של מעבדות בל החל משנותיה הראשונות של המעבדה. המעבדה נחשבת לחלוצה במערכות הפעלה ובנושאי מחשוב אחרים.
פיתוחיה של צ'רי תואמים את פילוסופיית יוניקס (אנ'), שאחד מעקרונותיה היא יצירת תוכנות קטנות ש"עושות בדיוק דבר אחד, ועושות אותו טוב". עקרון נוסף של הגישה הוא היכולת לחבר בקלות תוכנות.
קריירה > פרויקטים מוקדמים במעבדות בל

צ'רי שויכה למחלקה למחקר אקוסטיקה ודיבור, ועבדה על סימולציה של מערכת הקול.
צ'רי הייתה מעורבת בפרויקטים העוסקים בגרפיקה ממוחשבת, יחד עם קן נולטון (אנ'). הם עבדו על BEFLIX (אנ'), שפת תכנות ליצירת אנימציה, ו"אטום", תוכנה ויזואלית לסימולציה תלת-ממדית של אטומים. צ'רי ומנפרד שרודר (אנ') יצרו אנימציה ממוחשבת שהוצגה בתערוכה במוזיאון ברוקלין.
במשך כשנה, צ'רי עבדה על Safeguard Program (אנ'), מערכת הגנה אווירית אמריקאית שפותחה בשיתוף עם מעבדות בל. במהלך תקופה זו צ'רי שהתה במתקן של מעבדות בל בוויפני (אנ'), ניו ג'רזי ובמתקן ניסויים בקווג'לין. צ'רי עבדה על תוכנת עזר להקלטת נתונים.
קריירה > כלים מתמטיים > מחשבונים

צ'רי ורוברט מוריס עבדו על dc (אנ') (ראשי תיבות של desk calculator), תוכנת מחשבון שתומכת בפעולות עם דיוק שרירותי (אנ') (בניגוד לשיטות כמו נקודה צפה או נקודה קבועה). התחביר של dc היה מסורבל (למשל פונקציית העצרת נראית כך: dc -e '?[q]sQ[d1=Qd1-lFx*]dsFxp'). כדי להתגבר על כך, צ'רי כתבה כלי נוסף, bc (אנ') (ראשי תיבות של basic calculator), שהנגיש את היכולות של dc באמצעות שפת תכנות דמוית C. ‏bc עשה עיבוד מקדים לקלט שלו כדי לתרגם אותו לשפה של dc, ואז הביא את תוצאת התרגום ל-dc. גרסאות של הכלי עדיין נמצאים בשימוש 50 שנה לאחר שצ'רי פיתחה את הגרסה המקורית.